Iranul este mai aproape ca niciodată să obțină arme nucleare. „Efectul de domino” care poate arunca Orientul Mijlociu în haos
La șase ani după ce administrația Trump s-a retras din acordul nuclear cu Iranul, Teheranul acumulează în ritm accelerat uraniu îmbogățit, iar o parte din el ar fi foarte aproape de calitatea necesară pentru a face o bombă nucleară, scrie Washington Post. Experții se tem că Iranul este la un singur pas de a produce arme nucleare, ceea ce ar putea declanșa o cursă a înarmării în regiune.